《失言戒》
宋代·陈淳

言者身枢机，兴戎亦出好。
既正且中节，吉祥以类和。
正苟发不中，忤物立召祸。
不可言而言，夫子戒勿道。
言轻则招忧，子云亦辨早。
龙门有明箴，恳恳岂欺我。
尔素重所出，胡茲失太果。
策驷非难追，噬脐悔自蹈。
从今臭不同，谨谨三缄默。

作者简介：陈淳(1159～1223)是中国南宋理学家。字安卿，亦称北溪先生。漳州龙溪(今福建漳州龙文人），今祠建漳州龙文洛滨社。朱熹晚年的得意门生，理学思想的重要继承者和阐发者。著作有《北溪全集》。